kardosdrur/scandi-wiki huggingface dataset:
Malmö Allmänna Idrottsförening

Malmö Allmänna Idrottsförening forkortet Malmö AI eller MAI er en atletik klub i Malmø. Den er en af Sveriges største atletikklubber og vært for den årlige MAI-gala.

Kendte MAI profiler 
 Patrik Lövgren
 Jimisola Laursen
 Linus Thörnblad
 Mattias Sunneborn
 Jimmy Nordin
 Daniela Lincoln-Saavedra
 Ricky Bruch
 Jesper Fritz
 Nick Ekelund-Arenander
Danskeren Jeppe Thomsen bor i Malmø og løber for Malmö AI. I 2009 vandt han det svenske mesterskab med MAI på 4 x 1500 meter stafet.

Eksterne links 
 Malmö AI – officiel site

Allmænna Idrottsførening
Sportsklubber i Sverige
Atletikklubber
Mats Gren

Mats Gren (født 20. december 1963) er en tidligere svensk fodboldspiller, og siden 2012 fodboldtræner for Jönköpings Södra IF. Han trænede i perioden 2009-2011 Vejle Boldklub.

Spillerkarriere 

Mats Gren er bedst kendt fra det svenske landshold, hvor han opnåede 23 kampe, samt 15 års tjeneste i den schweiziske storklub Grasshopper-Club Zürich. Mats Gren har endvidere spillet for Falu BS og IFK Göteborg i Sverige.

Højdepunktet i spillerkarrieren var deltagelsen ved VM i fodbold 1990 i Italien.

Trænerkarriere 

Fra 2007-2009 har Mats Gren været assistenttræner i Grasshopper-Club Zürich. Inden da var han i en enkelt sæson cheftræner for FC Vaduz. Desuden har Mats Gren været cheftræner for Grasshopper-Club Zürichs U18 og U16-hold.

Mats Gren har UEFAs højeste trænerlicens P-licensen .

Vejle BK 
I sommeren 2009 blev Gren ansat som cheftræner i Vejle Boldklub på en 3-årig kontrakt. Hans første sæson i klubben blev en skuffelse, da det kun blev til en 10. plads i 1. division for den ambitiøse klub. Mats Gren fik dog oprejsning ved at føre Vejle frem til semifinalen i Pokal'en, hvor det endte med et samlet nederlag til de senere vindere FC Nordsjælland. Gren blev 12. april 2011 fyret i Vejle.

Statistik: Antal kampe (vundne, uafgjorte og tabte), mål for/imod og gennemsnitligt antal points pr. kamp (kun liga-kampe)Oversigt sidst opdateret: 7. december 2010.

Referencer 

Fodboldtrænere fra Sverige
Fodboldtrænere fra Vejle Boldklub
Fodboldspillere fra Sverige
Fodboldspillere fra IFK Göteborg
Fodboldspillere fra Grasshopper-Club Zürich
Jönköpings Södra IF
Deltagere ved verdensmesterskabet i fodbold 1990
Elano

Elano Blumer (normalt bare kendt som Elano) (født 14. juni 1981 i Iracemápolis, Brasilien) er en brasiliansk tidligere fodboldspiller, der spillede som midtbanespiller. Han spillede blandt andet for Santos FC fra 2011-2012 og tidligere for Galatasaray (2009-2011), hvor han kom til fra den engelske storklub Manchester City. Derudover har han optrådt for Santos FC i sit hjemland samt for Shakhtar Donetsk i Ukraine.

Med Santos FC blev Elano to gange, i 2002 og 2004, brasiliansk mester. Efter skiftet til Europa var han med til at gøre Shakhtar Donetsk til ukrainsk mester i både 2005 og 2006. I 2005 vandt man desuden landets pokalturnering.

Landshold 
Elano nåede i sin tid som landsholdsspiller (2004-2011) at spille 50 kampe og score ni mål for Brasiliens landshold, som han debuterede for i januar 2004. Han var blandt andet en del af truppen, der vandt guld ved Copa América i 2007, og var også med til at vinde Confederations Cup 2009 i Sydafrika. Han blev desuden udtaget til VM i 2010 i Sydafrika.

Titler 
Brasiliansk Mesterskab
 2002 og 2004 med Santos FC

Ukrainsk Mesterskab
 2005 og 2006 med Shakhtar Donetsk

Ukrainsk Pokalturnering
 2005 med Shakhtar Donetsk

Copa América
 2007 med Brasilien

Confederations Cup
 2009 med Brasilien

Eksterne henvisninger 

Fodboldspillere fra Brasilien
Fodboldspillere fra Santos FC
Fodboldspillere fra Manchester City F.C.
Fodboldspillere fra Galatasaray SK
Fodboldspillere fra FC Shakhtar Donetsk
Fodboldspillere fra Grêmio Foot-Ball Porto Alegrense
Fodboldspillere fra Clube de Regatas do Flamengo
Deltagere ved verdensmesterskabet i fodbold 2010
Arne Munch-Petersen

Arne Munch-Petersen (født 30. september 1904 på Frederiksberg, død 12. november 1940 i Butyrka fængslet i Moskva) var en kommunistisk dansk politiker, der blev arresteret og døde under Stalins udrensninger, hvilket Danmarks Kommunistiske Parti imidlertid holdt skjult for offentligheden. Han var medlem af DKP fra 1925 og repræsenterede partiet i Folketinget i 1932 til 1935, hvorefter han i januar 1936 blev DKP's repræsentant i Komintern.

Munch-Petersens forældre var juraprofessor Hans Munch-Petersen og dennes østrigske hustru Lina Johanna, født Mandl. Han gik på Metropolitanskolen og tilhørte samme årgang som to andre senere prominente kommunister: Mogens Fog og Otto Melchior. Fra 1935 til sin død var Munch-Petersen gift med Elna Hiort-Lorenzen.

Arne Munch-Petersens skæbne var ukendt for den danske offentlighed indtil historikeren og Land og Folk-korrespondenten Kurt Jacobsen fandt information om Munch-Petersen i de sovjetiske arkiver i 1989.
På baggrund af grundløse anklager om delagtighed i en trotskistisk sammensværgelse havde NKVD i 1937 arresteret Munch-Petersen og fængslet ham i isolation. 
Han døde i 1940 af kronisk tuberkulose. Det kom siden hen frem, at DKP's daværende formand Aksel Larsen ikke kun vidste, hvad der var sket med Munch-Petersen, men også havde løjet for hans kone om partikammeratens skæbne med det resultat, at Elna Hiort-Lorenzen i mange år forgæves forsøgte at genfinde sin mand. 

Den danske politiker og tidl. DKP formand Ole Sohn har skrevet biografien Fra Folketinget til celle 290 om Munch-Petersens skæbne.

Eksterne henvisninger 
Arne Munch-Petersen på leksikon.org

Henvisning 

Folketingsmedlemmer i 1930'erne
Tidligere folketingsmedlemmer fra DKP
Personer fra Frederiksberg
Kommunister fra Danmark
Personer i Dansk Biografisk Leksikon
Arne
Studenter fra Metropolitanskolen
Valsbøl Pastorat

Valsbøl Pastorat er en del af Dansk Kirke i Sydslesvig (DKS) under Danske Sømands- og Udlandskirker, og består af fire prædikesteder i den nordlige del af Sydslesvig ved grænsen til Danmark.

De fire prædikesteder er: 

 Medelby Danske Menighed i nord, grænsende op til Danmark
 Skovlund Danske Menighed i den midtvestlige del
 Valsbøl Danske Menighed i den midtøstlige del, hvor også præstegården ligger
 Store Vi Danske Menighed i pastoratets sydlige del

Ekstern henvisning 
 Valsbøl Pastorat 

 
Haderslev Stift
Pastorater i Folkekirken
Timothy Kopra

Timothy Lennart Kopra (født 9. april 1963 i Texas) er en NASA-astronaut.

Timothy Kopra deltog som besætningsmedlem på Den Internationale Rumstation på mission STS-127 med Endeavour. Han afløste Koichi Wakata som besætningsmedlem på ISS Ekspedition 19. Kopra skulle have deltaget på mission STS-133, men blev skadet ved et cykel uheld og blev i stedet delvis CAPCOM.

Eksterne henvisninger 

 NASA Biografi 

Astronauter fra USA
Luís Fabiano

Luís Fabiano Clemente Palomino (normalt bare kendt som Luís Fabiano) (født 8. november 1980 i Campinas, Brasilien) er en brasiliansk fodboldspiller, der spiller som angriber. Han har gennem karrieren optrådt for blandt andet portugisiske FC Porto, brasilianske Ponte Preta samt for franske Rennes FC og Sevilla FC i Spanien.

Med Sevilla FC har Luís Fabiano to gange, i 2006 og 2007 vundet UEFA Cuppen. I 2006 var han desuden med til at vinde UEFA Super Cup, ligesom det i 2007 og 2010 blev til triumf i den spanske pokalturnering Copa del Rey. Med FC Porto vandt han i 2004 Intercontinental Cup.

Landshold 
Luís Fabiano står (pr. 24. marts 2018) noteret for 45 kampe og 28 scoringer for Brasiliens landshold, som han debuterede for den 11. juni 2003 i et opgør mod Nigeria. Han var i 2004 med til at vinde Copa América med sit land, ligesom han har deltaget i Confederations Cup i både Confederations Cup 2003 og Confederations Cup 2009. Ved sidstnævnte blev Fabiano topscorer med 5 mål i ligeså mange kampe, da Brasilien tog titlen foran snuden på USA med en 3-2 sejr i finalen. Han blev sidenhen også udtaget til VM i 2010 i Sydafrika.

Titler 
Intercontinental Cup
 2004 med FC Porto

UEFA Cup
 2006 og 2007 med Sevilla FC

UEFA Super Cup
 2006 med Sevilla FC

Copa del Rey
 2007 og 2010 med Sevilla FC

Copa América
 2004 med Brasilien

Confederations Cup
 Confederations Cup 2009 med Brasilien

Eksterne henvisninger 

Fodboldspillere fra Brasilien
Fodboldspillere fra Stade Rennais FC
Fodboldspillere fra FC Porto
Fodboldspillere fra Sevilla FC
Fodboldspillere fra São Paulo FC
Deltagere ved verdensmesterskabet i fodbold 2010
Monday Night Wars

Monday Night Wars er en periode inden for amerikansk wrestling fra d. 4. september 1995 til 26. marts 2001, hvor World Wrestling Federations ugentlige tv-program Monday Night Raw gik direkte op imod World Championship Wrestlings WCW Monday Nitro i en kamp om tv-seere hver mandag aften.  

Kampen om tv-seere var en del af en overordnet kamp om, hvilken af de to organisationer, der var størst og ville overleve. Der blev brugt en masse beskidte tricks i kampen om seere, og flere wrestlere, forfattere og andet personale gik pludseligt fra den organisation til den anden adskillige gange i denne periode. Extreme Championship Wrestling var ganske vist ikke en del af Monday Night Wars, men havde dog alligevel stor indflydelse på amerikansk wrestling i denne periode og fungerede dermed som tredje part i krigene. Monday Night Wars sluttede i foråret 2001 med AOL Time Warners salg af World Championship Wrestling til konkurrenten World Wrestling Federation, og den sidste episode af WCW Monday Nitro fandt sted d. 26. marts 2001. RAW sendes fortsat hver mandag aften.  

Wrestling
World Championship Wrestling
Luisão

Ânderson Luís da Silva (også kendt som Luisão) (født 13. februar 1981 i Amparo, Brasilien) er en brasiliansk fodboldspiller, der spiller som midterforsvarer hos den portugisiske ligaklub SL Benfica. Han har spillet for klubben siden 2003, hvor han kom til fra Cruzeiro i sit hjemland. Derudover har han optrådt for en anden brasiliansk klub, CA Juventus.

Luisão vandt den brasilianske pokalturnering med både CA Juventus og Cruzeiro. Efter skiftet til Benfica blev han i 2004 portugisisk pokalvinder og året efter også mester.

Landshold 
Luisão står (pr. 10. november 2011) noteret for 43 kampe og tre scoringer for Brasiliens landshold, som han debuterede for i juli 2001. Han var en del af den trup der vandt guld ved først Copa América i 2004 og siden Confederations Cup i 2005. Derudover har han også deltaget ved Copa América i 2001, VM i 2006, Confederations Cup 2009 og VM i 2010.

Personlige liv 
Luisão har to lillebrødre ved navn Alex Silva og Andrei Silva. De 2 brødre er også fodboldspillere, og de spiller også som forsvarsspillere.

Titler 
Brasiliansk Pokalturnering
 2000 med CA Juventus
 2003 med Cruzeiro

Portugisisk Mesterskab
 2005 med Benfica

Portugisisk Pokalturnering
 2004 med Benfica

Copa América
 2004 med Brasilien

Confederations Cup
 2005 med Brasilien
 2009 med Brasilien

Eksterne henvisninger 

 Luisão  på soccerbase.com

Fodboldspillere fra Brasilien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Cruzeiro Esporte Clube
Fodboldspillere fra S.L. Benfica
Richard Brooks

Richard Brooks (født Ruben Sax (født 18. maj 1912 i Philadelphia, Pennsylvania i USA, død 11. marts 1992 i Beverly Hills i Californien i USA) var en amerikansk filminstruktør og forfatter. Han begyndte som journalist.

Romanen The Brick Foxhole (1945) blev filmatiseret som Crossfire (Blindt had, 1947), og Brooks blev ansat som manuskriptforfatter i Hollywood. Han debuterede som instruktør i 1950 og fik gennembrud som filminstruktør med Blackboard Jungle (Vend dem ikke ryggen, 1955) og vandt en Oscar for Elmer Gantry (1960). Han huskes ikke mindst for sin vellykkede filmatisering af Tennessee Williams's Cat on a Hot Tin Roof (Kat på et varmt bliktag, 1958), for den hårdkogte westernfilm The Professionals (De professionelle, 1966) og den isnende kriminalfilm In Cold Blood (Med koldt blod, 1967).

Eksterne henvisninger 
 

Filminstruktører fra USA
Romanforfattere fra USA
Engelsksprogede forfattere
Filmproducere fra USA
Manuskriptforfattere fra USA
Oscar for bedste filmatisering
Personer fra Philadelphia
Hollywood Walk of Fame
Clarence Brown

Clarence Brown (født 10. maj 1890 i Clinton, Massachusetts, USA, død 17. august 1987 i Santa Monica, Californien, USA) var en amerikansk filminstruktør.

Brown er kendt som iscenesætter af flere Greta Garbo-film, bl.a. Anna Christie (1930) og Anna Karenina (1935). Brown var udpræget romantiker og sentimentalist i sin tilnærmning til filmmediet, noget som præger flere af Garbo-filmene og biografsucceser som The Rains Came (Og regnen kom, 1939), National Velvet (1944) og The White Cliffs of Dover (1944). Med Intruder in the Dust (1949), efter William Faulkners roman, engagerede han sig i kampen mod racisme.

Eksterne henvisninger 
 

Filminstruktører fra USA
Personer fra Massachusetts
Robert Sturges

Generalløjtnant Sir Robert Grice Sturges KBE, CB, DSO (født juli 1891, død 12. september 1970) var en officer i de Britiske Væbnede Styrker, Royal Marines.

Under 1. verdenskrig, kæmpede Sturges i Slaget ved Gallipoli og Søslaget ved Jylland.

Under 2. verdenskrig, Sturges commanded British forces in the Invasionen af Island og Slaget om Madagaskar. Han blev beskrevet som "frygtløs i kamp, rødmosset i fremtoning og kraftigt bucolic i sproget". Han trak sig tilbage i 1946 og nåede en rang af generalløjtnant.

Militær career 
 1908 Gik ind i Royal Navy
 1912 Flyttet til Royal Marine Light Infantry
 1940 General Officer Commanding, Royal Marines Division
 1940 General Officer Commanding, Britiske besættelse af Island
 1942 General Officer Commanding, Britiske styrker på Madagaskar
 1942 – 1945 Aide-de-Camp til kongen
 1943 – 1945 General Officer Commanding, Commandos and Special Service Group
 1946 Pensioneret

Noter

Referencer 
 Survey of the Papers of Senior UK Defence Personnel, 1900-1975. https://kcl.ac.uk/lhcma/locreg/STURGES.shtml Liddell Hart Centre for Military Archives.
 Lockhart, R. H. Bruce (1950). The Marines Were There: The Story of the Royal Marines in the Second World War. Putnam, London.
 Whitehead, Þór (1995). Milli vonar og ótta: Ísland í síðari heimsstyrjöld. Vaka-Helgafell, Reykjavík. .

Briter i 2. verdenskrig
Generaler fra Storbritannien
Personer tildelt Commander of the Order of the British Empire
Lolland Falster Airport

Lolland-Falster Airport (tidligere Lolland/Falster Lufthavn)  er en lufthavn, der ligger på grænsen mellem de tidligere Holeby og Rødby Kommuner, Lolland-Falster Airport bliver ofte omtalt som Maribo flyveplads, lufthavnens tidligere navn.

Lolland Falster Airport er godkendt som international lufthavn med flyvning fra alle lande. Flyvepladsen rummer flere hangarbygninger og gode parkeringsarealer. Den er velegnet til mindre propel- og jetfly, helikoptere, erhvervsflyvning og taxi flyvning, både indenrigs og udenrigs. Landingsbanen måler 1200 x 30 m med lysanlæg. Fra flyvepladsen tankanlæg kan man tanke 100 LL og jet A1 benzin.

Der er ikke tilknyttet noget luftfartsselskab til flyvepladsen, men den er hjemhørende for en del klubber.

Lolland-Falster Airport stiller faciliteter til rådighed ved særlige arrangementer. Bl.a. afholdes der 3-4 gange om året Legal Streetrace.

Klubber som bruger Lolland Falster Airport:

 Svæveflyveklub
 Faldskærmsklub
 Motorflyveklub

Lolland Falster Airport ejes og drives af Lolland og Guldborgsund Kommuner i fællesskab. 

Lufthavnen blev oprettet i 1965 af Rødby og Holeby kommuner. Den startede som en 650x30 meter græsbane. I 1973 indgik Holeby, Rødby, Nysted og Maribo Kommuner i et samarbejde, og lufthavnen fik en 980 meter lang og 30 meter bred asfaltbane med lys, så det også blev muligt at operere om natten. I 1978 fik lufthavnen et radionavigationssystem, MB locator, så det blev muligt at gennemføre operationer i dårligt vejr. I 1984 blev landingsbanen udvidet til de nuværende 1200 meter. Derfor er Lolland/Falster Lufthavn i dag i stand til at modtage både propel- og jetfly, der kan medtage omkring 50 passagerer. Lufthavnen er også udstyret med en helikopterlandingsplads, og der er enkelte private, som benytter sig af denne, samt flyvevåbnet, hvis de har brug for det.

Lufthavnen har omkring 6-8.000 flyveoperationer om året.

Eksterne henvisninger 

 Hjemmeside
 Lolland-Falster Svæveflyveklub
 Faldskærmsklubben.dk

 

Lufthavne i Danmark
Etableret i 1965
Maribo
Bygninger, konstruktioner og anlæg i Lolland Kommune
Dysplasi

Ordet Dysplasi kommer fra græsk og er sammensat af dys (abnorm) og plasis (formering). Det er en celleforandring med øget celleproliferation og ufuldstændig differentiering. Dysplasi kan i nogle tilfælde udvikles til karcinom og omtales derfor som premaligne forandringer og forstadiet til kræft.

Når man skal vurdere om epitheliale celler er dysplastiske, ser patologen bl.a. på følgende kriterier: øget kerne-/cytoplasma-ratio, kerneatypi, kernepleomorfi (om der er variationer cellekernerne imellem mht. kernestørrelse/-form), polymorfi (om der er forskel cellekernerne imellem mht. forgrovet kernestruktur), øget antal mitoser etc.

Eksterne kilder og henvisninger 
 www.cancer.dk 

Kræft
Cellebiologi
Clipart

Clipart er færdiglavet grafik beregnet for PC/Mac. Clipart benyttes til at dekorere dokumenter, eksempelvis festsange, samt bruges til at illustrere skrevne artikler og websideer på Internettet. Navnet som er engelsk stammer fra bøger med grafiske billeder, hvor brugerne "klippede" det ønskede clipart ud for at placere dem i deres layouts. Senere blev det almindeligt at scanne billederne ind fra bøgerne. I dag kommer clipart fra CD-Rom eller som oftest som download fra Internettet. Nogle clipart er "public domain", hvilket betyder, at der ikke er copyright på billedet. Elektroniske clipart findes i bitmap eller vektorgrafik.

Informationsteknologi
Hedorfs Kollegium

Hedorfs Kollegium er et kollegium ved Flintholm Station tæt på Copenhagen Business School og Niels Brock i Frederiksbergs nye bydel – Revykvarteret – der ligger mellem Flintholm Allé, Finsensvej og jernbanen. Kollegiet indeholder 52 et-værelses lejligheder. 

Kollegiet er opført med Hedorf Holding som bygherre og med arkitektfirmaet KHR arkitekter som arkitekt. Kollegiet var klar til indflytning 1. oktober 2009. Efor er Anne Guinot.

“Vi vil gerne have en moderne Utzon.” Så klart og kontant var budskabet fra Hedorfs Fond, da de bad KHR arkitekter om at tegne et nyt kollegium på Frederiksberg. Bygningen skulle være unik, i god kvalitet og samtidig holde sig inden for et snævert budget. Missionen ser ud til at være lykkedes – i Mark Magazine nr. 20, juni/juli 2009 sammenlignes kollegiet med Utzons kirke i Bagsværd.

Hedorfs Fond
Hedorfs Fond (eller Generalkonsulinde Anna Hedorf og Generalkonsul Frode Hedorfs Fond) er en fond etableret af midler fra generalkonsul Frode Hedorfs formue, realiseret efter hans død i 1961. Formuen er sammen med akkumuleret overskud fra Transportkompagniet Nord A/S overdraget Fonden. Transportkompagniet Nord blev i 1992 solgt til ASG AB, mens dets speditionsaktiviteterne blev drevet videre af DHL Express (Denmark) A/S.

- Fondens formål er at virke til fremme af handel og transportvæsen ved at yde støtte til unge, som gennem udlandsophold ønsker videre uddannelse inden for sådan virksomhed.

 Specielle forsknings- eller analyseopgaver inden for handel og transport støttes. 
 Hedorfs Fonds Forskningspris for International Virksomhedskommunikation og Sprog uddeles hvert andet år.(Siden 1994) 
 Hedorfs Fonds Pris for Transportforskning uddeles ligeledes hvert andet år. 
 Hedorfs Kollegium på Frederiksberg opført i 2009.

Kvarteret omkring Flintholm har sin egen historie
Lige i nærheden af metrostationen Flintholm lå gården Flintholm. Gården fik sit navn efter Jacob Nielsen Flindt, som købte Flintholm i slutningen af 1700-tallet. 
Flintholm-gården lå ved en jordvej langt ude på landet. Frederiksberg Kommune købte Flintholm og byggede den om til lazaret for epidemipatienter. 
En anden med betydning for områdets historie er Elektricitetsværket, Finsensværket. Værket er opført efter tegninger af Københavns Kommunes stadsarkitekt Hans Wright og stod færdigt i 1908 mellem Finsensvej og det område, hvor Dirch Passers Allé nu ligger. Der er stadig elektricitetsværk på adressen. 
Til værket blev der bygget en funktionærbolig (Den Gule Villa, nu kvarterets kulturhus) med lejligheder til to overmaskinmestre, en portnerbolig, en smedje samt en bygning med opholdsrum til medarbejderne. 
Den Gule Villa er fredet.

Eksterne links 
 Hedorfs kollegium på Frederiksberg
 Hedorfs Fond – officiel website
 ''"HEDORFS FOND I 50 ÅR - 50 År  Juilæum - 1963-2013".  50 år "HEDORFS FOND" Jubilæumskrift kan hentes her i PDF format. (36 sider) 
 "Generalkonsulen og hans eneste barn – Transportkompagniet Nord", Jubilæumskrift fra Hedorfs Fond   

Kollegier i København
Fonde fra Danmark
Legater fra Danmark
Etableret i 2009
Frederiksberg
Tyrkisk delight

Tyrkisk delight (tyrkisk, bulgarsk og makedonsk: lokum) er gummiagtigt slik, som man kan få overalt i Tyrkiet. Det er krydret med rosenvand, mastiks eller citron. Rosenvand giver det en karakteristisk lyserød farve. Tyrkisk delight har en blød, geléagtig og undertiden klæbrig konsistens og er ofte pakket i små tern med flormelis, kopraolie eller kokosmel for at forhindre, at det klumper sammen. Nogle typer indeholder små nøddestykker som pistacienødder, hasselnødder og valnødder. Andre almindelige typer er varianter som kanel eller mynte.

Tyrkisk delight har været produceret i Tyrkiet siden det 15. århundrede oprindeligt med honning og melasse som sødestoffer. Spisen fremstilles også i tidligere lydlande under den osmanniske sultan som i Bulgarien, hvis store produktion af roser kommer til gavn som farve- og smagsstof, og i Albanien og Nordmakedonien.

Tyrkisk delight blev introduceret til Vesten i det 19. århundrede. En ukendt brite købte ved et tilfælde noget på sine rejser til Istanbul og blev angiveligt meget glad for delikatessen. Briten tog det med tilbage til Storbritannien,hvor det fik navnet Turkish delight — tyrkisk fryd. Det blev en stor delikatesse, ikke kun i Storbritannien, men på hele det europæiske kontinent.

Gummiagtigt slik
Desserter
Mad fra Tyrkiet
Daniel Niculae

Daniel George Niculae (født 6. oktober 1982 i Bukarest, Rumænien) er en rumænsk fodboldspiller, der spiller som angriber i hjemlandet hos Rapid Bukarest. Tidligere har han blandt andet spillet for AJ Auxerre, AS Monaco og AS Nancy i Frankrig. 

Daniel Niculae forlod oprindeligt Rapid Bukarest i 2006 for at spille i den franske Ligue 1-klub AJ Auxerre, hvor han spille i fire år, inden han skiftede til AS Monaco. Opholdet i Monaco var mindre succesfuldt, og han blev i 2011 udlejet til Nancy, hvor han fik en del spilletid. Efter lejeopholdet blev  han i 2012 solgt til russiske FC Kuban Krasnodar inden han i 2013 vendte tilbage til Rapid Bukarest. I 2015 skiftede han til Astra Giurgiu.

Landshold 
Niculae nåede i sin tid som landsholdsspiller at spille 39 kampe og score 9 mål for Rumæniens landshold. Han debuterede for holdet i 2003 og var blandt andet med i landets trup til EM i 2008.

Titler 
Rapid Bucureşti
 Liga I (1): 2002–03
 Cupa României (2): 2001–02 og 2005–06
 Supercupa României (2): 2002 og 2003

Astra Giurgiu
 Liga I (1): 2015–16

Eksterne henvisninger 

Fodboldspillere fra Rumænien
Deltagere ved det europæiske mesterskab i fodbold 2008
Fodboldspillere fra AJ Auxerre
Fodboldspillere fra AS Monaco FC
Fodboldspillere fra AS Nancy
Fodboldspillere fra FC Rapid București